[{"text_idx": "#000001", "text": "Milito en Ukrainio: mergitaj en mallumo, la malsanulejoj de H\u0302ersono provas pluvivi"}, {"text_idx": "#000002", "text": "Mergitaj en mallumo, la malsanulejoj de H\u0302ersono sude de Ukrainio pluvivas en tre malfacilaj kondic\u0302oj pro la rusiaj aerfrapoj."}, {"text_idx": "#000004", "text": "Antau\u0306e, tiu malsanulejo estis unu el la plej gravaj medicinaj establaj\u0302oj de H\u0302ersono. Hodiau\u0306, la sanpersonaro baraktas por pluvivi."}, {"text_idx": "#000006", "text": "La rusiaj aerfrapoj mergas la urbon en mallumo"}, {"text_idx": "#000007", "text": "Post pluraj malvenkoj sur la batalkampoj, Rusio lanc\u0302is atakojn kontrau\u0306 la vivgravaj infrastrukturoj de Ukrainio, tiel mergante la sansistemon de la lando en mallumo."}, {"text_idx": "#000008", "text": "\u00ab G\u0302i estas la sola akus\u0302ejo en H\u0302ersono. De post kiam la urbo estis rekonkerita de la ukrainaj trupoj, almenau\u0306 ok beboj naskig\u0302is c\u0302i tie. Sed ili naskig\u0302as en tre malfacilaj cirkonstancoj \u00bb, eksplikas Anelise Borges, raportistino de Euronews, kiu c\u0302eestas nun en H\u0302ersono."}, {"text_idx": "#000009", "text": "La doktoro Serhiy Morosov estas la c\u0302efo de la akus\u0302ejo en la malsanulejo Tropinyha. Li konsentis, ke ni vizitu la operaciejojn, kiujn li perfekte konas, sed hodiau\u0306, li apenau\u0306 rekonas sian malsanulejon."}, {"text_idx": "#000010", "text": "La akus\u0302ejo, kiun li direktas de antau\u0306 24 jaroj estas glacia kaj malluma. C\u0302iuj inkubatoroj, steriligiloj kaj ventoliloj estas haltigitaj pro manko de elektro. La kuracisto asertas, ke li neniam vidis tiun malsanulejon en tia terura stato."}, {"text_idx": "#000011", "text": "\u00ab Kiel elturnigi ? Kiam ni ne havas lumon, ni uzas pos\u0302lampon. Kaj ni rekuperas akvon en ujoj. Ni iras serc\u0302i g\u0302in anticipe. Kiam la situacio estas vere kriza, ni translokig\u0302as al la konstruaj\u0302o pri intensaj flegadoj \u00bb, eksplikas Doktoro Morosov."}, {"text_idx": "#000012", "text": "Lau\u0306 la ukrainiaj au\u0306toritatoj, duono el la energiaj infrastrukturoj de Ukrainio estas damag\u0302itaj au\u0306 detruitaj. 10 milonoj da personoj estas senigitaj je elektro."}, {"text_idx": "#000013", "text": "Inter ili, jen Marina, kiu naskis bebon antau\u0306 du tagoj. La juna patrino esperas pli felic\u0302ajn tagojn por sia lando Ukrainio kaj sia filino, Valeria."}, {"text_idx": "#000015", "text": "La vintro minacas la vivon de milionoj da personoj en Ukrainio, alarmas la Monda Organizaj\u0302o pri Sano"}, {"text_idx": "#000016", "text": "Ukrainio: Unuig\u0302intaj Nacioj postulas enketojn pri la akuzoj de seksperfortoj fare de rusiaj soldatoj"}, {"text_idx": "#000018", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000020", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]